APSTIPRINĀTS

ar Jēkabpils novada domes

24.03.2022. lēmumu Nr.260

(protokols Nr.6, 79.§)

**NEKUSTAMĀ ĪPAŠUMA ĶIEĢEĻU IELĀ 19, JĒKABPILĪ, JĒKABPILS NOVADĀ**

**NOMAS TIESĪBU PIRMĀS IZSOLES NOTEIKUMI**

1. **Vispārīgie jautājumi**
2. Nekustamā īpašuma Ķieģeļu ielā 19, Jēkabpilī, Jēkabpils novadā nomas tiesību pirmās izsoles noteikumi (turpmāk – Noteikumi) nosaka kārtību, kādā tiek rīkota nomas tiesību pirmā izsole Jēkabpils novada pašvaldības nekustamā īpašuma ar kadastra numuru 56010011534 Ķieģeļu iela 19, Jēkabpilī, Jēkabpils novadā, zemes vienības ar kadastra apzīmējumu 56010010169 daļai ar kadastra apzīmējumu 5601 001 0169 8002, kuras platība ir 1,8339 ha, kurā 1,61 ha platībā tiks veikti Eiropas Savienības līdzfinansētā projekta “Jēkabpils pilsētas teritorijas revitalizācija jaunu uzņēmumu izveidei”, projekta identifikācijas Nr. 5.6.2.0/19/I/008 ieguldījumi un būvēm, kas tiks būvētas īstenojot iepriekš minēto projektu (turpmāk – Nomas objekts) un nosolītājam tiek piešķirtas nomas tiesības uz Nomas objektu.
3. Izsoles sludinājums tiek publicēts Jēkabpils novada pašvaldības mājas lapā [www.jekabpils.lv](http://www.jekabpils.lv) un oficiālajā izdevumā “Latvijas Vēstnesis”.
4. Ar izsoles noteikumiem un nomas līguma projektu klātienē var iepazīties Jēkabpils novada pašvaldības Vienas pieturas aģentūrā, Brīvības ielā 120, Jēkabpilī, Jēkabpils novadā katru darba dienu no plkst. 8.30 līdz plkst. 17.00. Izsoles noteikumi ir pieejami Jēkabpils novada pašvaldības mājas lapā www.jekabpils.lv.
5. Nomas objekta iznomātājs ir Jēkabpils novada pašvaldība, reģistrācijas Nr.90000024205, adrese: Brīvības iela 120, Jēkabpils, Jēkabpils novads, LV-5201.
6. Izsoli organizē ar Jēkabpils novada domes 2022.gada 24.marta lēmumu Nr.260 “Par izsoles rīkošanu” izveidota izsoles komisija (turpmāk – Komisija).
7. Nomas objekts tiek iznomāts ar mērķi īstenot Eiropas Savienības līdzfinansēto projektu “Jēkabpils pilsētas teritorijas revitalizācija jaunu uzņēmumu izveidei”, projekta identifikācijas Nr. 5.6.2.0/19/I/008 (turpmāk – ES Projekts).
8. Nomas objekts nav kultūras piemineklis un neatrodas pieminekļu aizsardzības zonā.
9. **Izsoles veids, norises vieta un laiks**
10. Izsole ir atklāta un mutiska, ar augšupejošu soli.
11. Izsole notiek 2022.gada 1.jūnijā plkst.10.00 Jēkabpils novada pašvaldībā, Rīgas ielā 150A, Jēkabpilī, Jēkabpils novadā, 1.stāvā, sēžu zālē ievērojot valstī noteiktos epidemioloģiskās drošības pasākumus vai, ņemot vērā Covid-19 infekcijas izplatību un valstī noteiktos epidemioloģiskās drošības pasākumus infekcijas izplatības ierobežošanai, Komisija notiek attālināti tiešsaistes programmā Microsoft Teams videokonferences režīmā, nodrošinot mutiskas izsoles principus.
12. Gadījumā, ja Noteikumu noteiktajos gadījumos tiek rīkota atkārtota izsole, tad izsoles laiku un vietu nosaka Komisija. Komisija nodrošina izsoles sludinājuma publicēšanu Noteikumos noteiktajos avotos un ievērojot normatīvajos aktos noteiktos termiņus.
13. Izsole notiek latviešu valodā. Izsoles dalībniekiem, kuri nepārvalda latviešu valodu, jānodrošina savs pārstāvis, kas pārvalda latviešu valodu, vai jānodrošina sava pārstāvība izsolē ar tulka palīdzību. Par tulka piedalīšanos izsolē izsoles dalībniekam jāinformē izsoles vadītājs, norādot tulka vārdu, uzvārdu, personas kodu.
14. **Nomas objekts**
15. Nomas objektu veido:
    1. zemes vienības daļa ar kadastra apzīmējumu 56010010169 8002, kas ir daļa no zemes vienības ar kadastra apzīmējumu 56010010169, kas ietilpst nekustamā īpašuma ar kadastra Nr.56010011534 Ķieģeļu iela 19, Jēkabpils, Jēkabpils novada sastāvā. Iznomājamās zemes vienības daļas platība ir 1,8339 ha, kurā 1,61 ha platībā tiks veikti ES projekta ieguldījumi. Nekustamais īpašums reģistrēts Jēkabpils pilsētas zemesgrāmatas nodalījumā Nr.100000547225 uz Jēkabpils pilsētas pašvaldības vārda;
    2. ražošanas ēka (turpmāk – Ēka) ar labiekārtoto teritoriju, t.sk. inženierbūves (*piebraucamie ceļi un stāvlaukumi, divi ārējie ugunsdzēsības ūdens apgādes atklātie rezervuāri, betona bruģa segums, žogs*)
    3. ārējo inženiertīklu pievadi.
16. Nomas objekta raksturojums sniegts Noteikumu 1.pielikumā.
17. Nomas objekta ražošanas ēka ar labiekārtoto teritoriju, t.sk. inženierbūves un ārējo inženiertīklu pievadi tiks būvēti saskaņā ar būvprojektu “Ražošanas ēkas jaunbūve Ķieģeļu ielā 19, Jēkabpilī”, un saskaņā ar būvprojektu sastāv no:
    1. ražošanas ēkas – kopā ap 3563,45 kvadrātmetru platībā, apbūves laukums ap 3514,69 kvadrātmetri un būvtilpums ap 25518,31 kubikmetri;
    2. ārējiem ugunsdzēsības ūdens apgādes atklātiem rezervuāriem (kopā 2 gab) – būvtilpums aptuveni 220,40 kvadrātmetri, dziļums aptuveni 2,7 m (1 gab), būvtilpums aptuveni 232,40 kvadrātmetri, dziļums aptuveni 2,86 m (1 gab);
    3. ar ēku saistītiem piebraucamiem asfaltbetona ceļiem un stāvlaukumiem ar kopējo platību ap 6145,33 kvadrātmetri;
    4. betona bruģa seguma ar kopējo platību ap 26,45 kvadrātmetri;
    5. metāla paneļu žoga aptuveni 426 m garumā;
    6. apzaļumotās teritorijas aptuveni 136,62 kvadrātmetru platībā;
    7. izbūvētiem ārējo inženiertīklu pievadiem: gāzesvada, ūdensvada, sadzīves kanalizācijas pievadu, elektroapgādes spēka kabeļa no transformatora apakšstacijas līdz ražotnei.
18. Nomas objekts saskaņā ar Jēkabpils pilsētas teritorijas plānojumu 2019.-2030.gadam atrodas Rūpnieciskās apbūves teritorijā, kods R1, atļautā izmantošana noteikta Jēkabpils pilsētas domes 2019.gada 20. jūnija saistošajos noteikumos Nr. 10 “Teritorijas izmantošanas un apbūves noteikumi” (skatīt. Noteikumu 5.pielikumu).

*Jēkabpils pilsētas domes 2019.gada 20.jūnija saistošie noteikumi Nr.10 (ar grozījumiem, kas izdarīti ar Jēkabpils pilsētas domes 28.05.2021. Saistošajiem noteikumiem Nr.10 “Jēkabpils pilsētas Teritorijas plānojuma 2019.-2030. gadam grafiskā daļa un teritorijas izmantošanas un apbūves noteikumi” atzīšanu par spēku zaudējušiem daļā” pieejami šeit:* [*https://www.jekabpils.lv/lv/teritorijas-planojums*](https://www.jekabpils.lv/lv/teritorijas-planojums)

1. Ēkas un teritorijas labiekārtošanas darbi, t.sk. inženierbūvju, un ārējo inženiertīklu būvdarbi tiks veikti, pamatojoties uz Jēkabpils pilsētas būvvaldes 2020.gada 2.janvāra būvatļauju Nr. BIS-BV-4.1-2019-1069 (12/2019).
2. Ēkas un teritorijas labiekārtošanas, t.sk. inženierbūvju, un ārējo inženiertīklu būvdarbus veic iepirkuma rezultātā noskaidrots būvdarbu veicējs.
3. Pēc Ēkas un teritorijas labiekārtošanas, t.sk. inženierbūvju, un ārējo inženiertīklu būvdarbu pabeigšanas un būvobjekta pieņemšanas ekspluatācijā Jēkabpils novada pašvaldība veiks normatīvajos aktos noteiktās darbības, lai īpašumtiesības uz Ēku (būvi) tiktu nostiprinātas zemesgrāmatā uz Jēkabpils novada pašvaldības vārda.
4. Ēkas un inženierbūvju platība var tikt mainīta, ja tiek aktualizēti Ēkas un inženierbūvju kadastra dati pēc Ēkas un inženierbūvju vai to daļas kadastrālās uzmērīšanas vai veiktas citas darbības, kas noteiktas normatīvajos aktos vai līgumā par Ēkas un inženierbūvju būvniecību.
5. Nomas objekta robežas un platība var tikt mainīta pēc Ēkai un inženierbūvēm piesaistītā zemesgabala noteikšanas un/vai kadastrālās uzmērīšanas.
6. Pretendenti Nomas objektu var apskatīt dabā un iepazīties ar būvprojektu, iepriekš iesniedzot rakstveida pieteikumu, Jēkabpils novada Attīstības pārvaldē, Rīgas ielā 150A, Jēkabpilī, Jēkabpils novadā vai pieteikumu, kas parakstīts ar drošu elektronisko parakstu, iesūtot uz elektronisko pasta adresi: [attistibas.parvalde@jekabpils.lv](mailto:attistibas.parvalde@jekabpils.lv).
7. **Nomas īpašie nosacījumi**
8. Nomas līgums tiks slēgts uz 15 (piecpadsmit) gadiem. Nomas maksa par Nomas objektu jāmaksā saskaņā ar nomas līguma nosacījumiem.
9. Nomas līguma projekts noteikts 2.pielikumā.
10. Nomas objekts tiek iznomāts nomnieka darbības aprakstā paredzētās saimnieciskās darbības veikšanai. Paredzētā darbība Nomas objekta teritorijā nevar būt saistīta ar šādām tautsaimniecības nozarēm (atbilstoši Eiropas Parlamenta un Padomes 2006. gada 20.decembra Regulai (EK) Nr. 1893/2006 ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (Eiropas Savienības Oficiālais Vēstnesis, 2006. gada 30. decembris, Nr. L 393)) nomnieka pamatdarbībā (nepārsniedz 50 procentus no neto apgrozījuma):
    1. elektroenerģija, gāzes apgāde, siltumapgāde, izņemot gaisa kondicionēšanu (NACE kods: D);
    2. ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods: E);
    3. vairumtirdzniecība un mazumtirdzniecība, izņemot automobiļu un motociklu remontu (NACE kods: G);
    4. finanšu un apdrošināšanas darbības (NACE kods: K);
    5. operācijas ar nekustamo īpašumu (NACE kods: L);
    6. valsts pārvalde un aizsardzība, obligātā sociālā apdrošināšana (NACE kods: O);
    7. azartspēles un derības (NACE kods: R92);
    8. tabakas audzēšana (NACE kods: A01.15) un tabakas izstrādājumu ražošana (NACE kods: C12);
    9. ārpusteritoriālo organizāciju un institūciju darbība (NACE kods: U).
11. Nomnieks apņemas patstāvīgi saņemt visus nepieciešamos saskaņojumus, licences un citus nepieciešamos dokumentus un atļaujas, ja tādi ir nepieciešami, lai izmantotu Nomas objektu savas saimnieciskās darbības aprakstā norādītajai darbībai.
12. Lai nodrošinātu ES Projekta sasniedzamos rezultatīvos rādītājus, nomniekam ir pienākums normatīvajos aktos un nomas līgumā noteiktajā kārtībā līdz 2023.gada 31.decembrim Nomas objekta teritorijā:
    1. veikt nefinanšu investīcijas pašu nemateriālajos ieguldījumos un pamatlīdzekļos ne mazāk kā EUR *100 000,00 (simts tūkstoši eiro un 00 centi);*
    2. jaunradīt ne mazāk kā 22 *(divdesmit divas )* jaunas darba vietas (turpmāk – Sasniedzamie rezultatīvie rādītāji).
13. Sasniedzamo rezultatīvo rādītāju vērtības ir attiecināmas, ja tās atbilst Ministru kabineta 2015.gada 10.novembra noteikumu Nr. 645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" un 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.3. pasākuma “Teritoriju revitalizācija uzņēmējdarbības veicināšanai pašvaldībās” īstenošanas noteikumi” un it īpaši noteikumu 10. un 101.punktam.

*Ministru kabineta 2015. gada 10.novembra noteikumi Nr. 645 pieejami šeit:* [*https://likumi.lv/ta/id/278254-darbibas-programmas-izaugsme-un-nodarbinatiba-5-6-2-specifiska-atbalsta-merka-teritoriju-revitalizacija-regenerejot-degradetas*](https://likumi.lv/ta/id/278254-darbibas-programmas-izaugsme-un-nodarbinatiba-5-6-2-specifiska-atbalsta-merka-teritoriju-revitalizacija-regenerejot-degradetas)

1. Iznomātājs neuzņemas atbildību, ja nomnieks Nomas objektā nevar realizēt savu iecerēto saimniecisko darbību, šajā gadījumā nomnieks no iznomātāja nesaņem nekādu izdevumu (ne nepieciešamo, ne derīgo, ne greznuma izdevumu) atlīdzību par jebkuriem ieguldījumiem, kas saistīti ar Nomas objektu. Nomnieks pats uzņemas risku par visiem iespējamiem zaudējumiem un iespējamām izmaksām.
2. Nomniekam netiek piešķirta apbūves tiesība. Apbūves tiesība var tikt piešķirta ar atsevišķu Jēkabpils novada domes lēmumu, ja tā saistīta ar Nomnieka veicamo saimniecisko darbību Nomas objektā.
3. Nomniekam ir tiesības ierakstīt noslēgto nomas līgumu zemesgrāmatā, kad ir sasniegti noteiktie Sasniedzamie rezultatīvie rādītāji un tos ir akceptējusi kompetentā institūcija. Izdevumus, kas saistīti ar līguma ierakstīšanu un atzīmes dzēšanu zemesgrāmatā, sedz nomnieks.
4. Nomniekam nav tiesību nodot Nomas objektu vai tā daļu apakšnomā trešajām personām, bez rakstiska saskaņojuma ar Jēkabpils novada pašvaldību.
5. **Izsoles pretendentu pieteikumu iesniegšanas kārtība**
6. Par izsoles dalībnieku var būt jebkura persona, kura iesniedz pieteikumu šo Noteikumu noteiktajā kārtībā un kura saskaņā ar spēkā esošajiem normatīvajiem aktiem var iegūt izsolāmās nomas tiesības (turpmāk – Pretendents).
7. Pieteikums dalībai izsolē jāiesniedz Jēkabpils novada pašvaldības Klientu apkalpošanas nodaļā Brīvības ielā 120, Jēkabpilī, Jēkabpils novadā vai, ja pieteikumu iesniedz parakstītu ar drošu elektronisko parakstu iesūtot to uz elektronisko pasta adresi: [pasts@jekabpils.lv](mailto:pasts@jekabpils.lv) līdz 2022.gada 20.maijam (ieskaitot).
8. Pieteikumā, kura saturs noteikts Noteikumu 3.pielikumā, Pretendents norāda:
   1. fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība – nosaukumu (firmu), reģistrācijas numuru un juridisko adresi;
   2. nomas tiesību pretendenta pārstāvja vārdu, uzvārdu un personas kodu (ja ir);
   3. oficiālo elektronisko adresi, ja ir aktivizēts tās konts, vai elektroniskā pasta adresi;
   4. nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
   5. apliecinājumu, ka:
      1. ir iepazinies un ir zināms Nomas objekta esošais stāvoklis un tas, kāds tas būs pēc būvniecības pabeigšanas, un piekrīt to nomāt saskaņā ar normatīvo aktu, nomas līguma un šo Noteikumu noteiktajām prasībām;
      2. Pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Jēkabpils novada pašvaldību, vai tās iestādi (struktūrvienību), vai Jēkabpils novada domes dibinātu kapitālsabiedrību, tai skaitā, Pretendents apliecina, ka tas nav atzīstams par nelabticīgu nomnieku, ievērojot Noteikumos noteiktos kritērijus;
      3. Pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, tostarp nekustamā īpašuma nodokļu parādu;
      4. piekrīt vai nepiekrīt personas datu apstrādei atbilstoši EIROPAS PARLAMENTA UN PADOMES REGULAI (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) iesniegtās informācijas pārbaudei;

*Vispārīgā datu aizsardzības regula pieejama šeit:* [*https://eur-lex.europa.eu/legal-content/LV/TXT/?uri=CELEX%3A32016R0679*](https://eur-lex.europa.eu/legal-content/LV/TXT/?uri=CELEX%3A32016R0679)*)*

* + 1. uz to neattiecas Starptautisko un Latvijas Republikas nacionālo sankciju likumā noteiktie ierobežojumi;
    2. plānotā darbība nav saistīta ar Ministru kabineta 2015.gada 10.novembra noteikumu Nr. 645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" un 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.3. pasākuma “Teritoriju revitalizācija uzņēmējdarbības veicināšanai pašvaldībās” īstenošanas noteikumi” 10.2.apkšpunktā noteiktajām tautsaimniecības nozarēm.

*Noteikumi pieejami:* [*https://likumi.lv/ta/id/278254-darbibas-programmas-izaugsme-un-nodarbinatiba-5-6-2-specifiska-atbalsta-merka-teritoriju-revitalizacija-regenerejot-degradetas*](https://likumi.lv/ta/id/278254-darbibas-programmas-izaugsme-un-nodarbinatiba-5-6-2-specifiska-atbalsta-merka-teritoriju-revitalizacija-regenerejot-degradetas)

* + 1. nomas līguma noteiktajā kārtībā iesniegs līguma izpildes spēju garantiju, kas atbilst noteikumu un nomas līguma prasībām.

1. Pieteikumam Pretendents pievieno:
   1. dalības maksas iemaksas apliecinošu dokumentu (internetbankas maksājuma dokumentam jābūt ar bankas references numuru);
   2. drošības naudas iemaksu apliecinošu dokumentu (internetbankas maksājuma dokumentam jābūt ar bankas references numuru);
   3. Ja Pretendents ir reģistrēts ārvalstīs, tad attiecīgās valsts kompetentas institūcijas pilnu izziņu par Pretendenta amatpersonu pārstāvības tiesībām;
   4. pilnvaru pārstāvēt Pretendentu izsolē, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā;
   5. Pretendenta darbības aprakstu par plānoto saimniecisko darbību Nomas objektā (turpmāk - Darbības apraksts). Darbības aprakstā jānorāda Noteikumu 4.pielikumā noteiktā informācija un jāietver noteikumu 26.punkta prasību izpildes redzējums Nomas objekta iznomāšanas mērķa sasniegšanai.
2. Līguma izpildes spējas garantijas izsniedzējs (garantētājs) var būt:
   1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
   2. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
   3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
   4. apdrošināšanas sabiedrība vai Latvijas Republikā reģistrēta dalībvalsts vai nedalībvalsts apdrošinātāja filiāle, vai apdrošināšanas sabiedrība, kas veic darbību Latvijas Republikā, ievērojot pakalpojumu sniegšanas brīvības principu, ja tā saņēmusi FKTK licenci attiecīgajā jomā vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu.
3. Līguma izpildes spējas garantijai jāatbilst šādiem noteikumiem:
   1. garantijas summa ir 26.1.apakšpunktā noteiktā Sasniedzamā rezultatīvā rādītāja summas apmērā;
   2. garantija ir no nomnieka puses neatsaucama un Jēkabpils novada pašvaldībai nav jāpieprasa garantijas summa no nomnieka pirms prasības iesniegšanas garantētājam;
   3. garantētājs samaksā Jēkabpils novada pašvaldības pieprasīto summu garantijas summas robežās pēc pirmā rakstiskā pieprasījuma, kurā Jēkabpils novada pašvaldība norādījusi, ka nomnieks nav līgumā noteiktā kārtībā izpildījis kādu no saistībām;
   4. garantijai jābūt spēkā no dienas, kad nomnieks iesniedz Jēkabpils novada pašvaldībai izpildes spējas garantiju, un tai jābūt spēkā līdz 2024.gada 31.decembrim vai līdz 26.punktā noteikto Sasniedzama rezultatīvo rādītāju sasniegšanai, ja Jēkabpils novada pašvaldība un nomnieks rakstiski vienojušies par 26. punktā noteikto Sasniedzamo rezultatīvo rādītāju izpildi;
   5. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījumu garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
4. Pirms pieteikuma par piedalīšanos izsolē iesniegšanas, Pretendents iemaksā kādā no Jēkabpils novada pašvaldības kontiem:

|  |  |
| --- | --- |
| **AS „SEB banka”**  Kods: UNLALV2X  Konts: LV87UNLA0009013130793 | **AS „Swedbank”**  Kods: HABALV22  Konts: LV75HABA0001401057077 |
| **AS „Citadele banka”**  Kods: PARXLV22  Konts: LV29PARX0001051430001 | **AS „Luminor Bank”**  Kods: RIKOLV2X  Konts: LV22RIKO0002013192223 |

* 1. dalības maksu EUR 250,00 *(divi simti piecdesmit eiro un 00 centi)* apmērā (maksājuma uzdevumā norāda šādu informāciju: dalības maksa nomas tiesību pirmajai izsolei Ķieģeļu iela 19, Jēkabpils, Jēkabpils novads);
  2. drošības naudu EUR 2500,00 *(divi tūkstoši pieci simti eiro un 00 centi)* apmērā (maksājuma uzdevumā norāda šādu informāciju: drošības nauda nomas tiesību pirmajai izsolei Ķieģeļu iela 19, Jēkabpils, Jēkabpils novads).

1. Dalības maksa Pretendentiem netiek atgriezta.
2. Pretendentiem, kuri nav nosolījuši izsoles objektu vai ir izslēgti kandidātu atlasē, tiek atmaksāta drošības nauda. Drošības nauda netiek atmaksāta Noteikumos noteiktajos gadījumos. Drošības nauda Pretendentiem tiek atmaksāta 10 darba dienu laikā pēc tam, kad Noteikumos noteiktajā kārtībā noslēgts nomas līgums un saņemts iesniegums drošības naudas atmaksai.
3. Drošības nauda Pretendentam netiek atmaksāta, ja:
   1. Pretendents ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā izslēgts;
   2. Pretendents vai tā pilnvarotā persona nav ieradusies uz izsoli un/vai atteikusies no dalības izsolē;
   3. izsoles dalībnieks neparakstās par savu pēdējo nosolīto nomas maksu;
   4. Nosolītājs neparaksta nomas līgumu;
   5. Pretendents ir veicis darbības, kas bijušas par pamatu atzīt izsoli par spēkā neesošu;
   6. citos šajos Noteikumos noteiktajos gadījumos.
4. Iesniegtais pieteikums un pielikumi Pretendentam netiek atgriezti.
5. Pieteikumam un tā pielikumiem jābūt cauršūtiem tā, lai nebūtu iespējams nomainīt lapas, ja pieteikums tiek iesniegts Jēkabpils novada pašvaldības Klientu apkalpošanas nodaļā Brīvības ielā 120, Jēkabpilī, Jēkabpils novadā. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts sanumurēto un cauršūto lapu skaits (ar cipariem un vārdiem), ko ar savu parakstu, tā atšifrējumu, amata nosaukumu, vietu, datumu un Pretendenta zīmoga nospiedumu (ja tāds ir) apliecina Pretendents vai persona, kurai ir atbilstošas pārstāvības tiesības. Apliecinājuma uzraksta izvietojumam ir jāsaskaras ar cauršūto lapu uzlīmi.
6. Dokumenti iesniedzami latviešu valodā. Ja dokuments nav latviešu valodā, tam pievieno notariāli apliecinātu tulkojumu latviešu valodā.
7. Iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”, šo noteikumu un citu normatīvo aktu prasībām.
8. Pieteikumu iesniedz slēgtā aploksnē. Uz aploksnes norāda izsoles pretendenta nosaukumu/vārdu uzvārdu un atzīmi: “Pieteikums nekustamā īpašuma Ķieģeļu ielā 19, Jēkabpilī, Jēkabpils novadā nomas tiesību pirmajai izsolei” vai, ja pieteikumu iesniedz parakstītu ar drošu elektronisko parakstu, to nosūtot uz Jēkabpils novada pašvaldības elektronisko pasta adresi: [pasts@jekabpils.lv](mailto:pasts@jekabpils.lv) ar norādi “Pieteikums nekustamā īpašuma Ķieģeļu ielā 19, Jēkabpilī, Jēkabpils novadā nomas tiesību pirmajai izsolei”.
9. Ar pieteikuma iesniegšanu ir uzskatāms, ka Pretendents:
   1. piekrīt izsoles noteikumiem un nomas līguma nosacījumiem;
   2. piekrīt Iznomātāja un Komisijas veiktajai personas datu apstrādei nomas līguma noslēgšanas mērķim un iesniegtās informācijas atbilstības pārbaudei;
   3. piekrīt, ka Komisija saziņai ar Pretendentu izmantos Pretendenta pieteikumā norādīto elektroniskā pasta adresi bez droša elektroniskā paraksta.
10. Par nelabticīgu nomnieku noteikumu izpratnē atzīstams, ja:
    1. nomas tiesību pretendents pēdējā gada laikā no pieteikuma iesniegšanas nav labticīgi pildījis citā ar iznomātāju noslēgtā līgumā noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz divu maksājumu periodu, ja līgumā noteikts viena mēneša nomas maksas aprēķina periods, vai vienu maksājuma periodu, ja līgumā noteikts viena ceturkšņa nomas maksas aprēķina periods;
    2. iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi;
    3. nomas tiesību pretendentam ir jebkādas citas būtiskas neizpildītas līgumsaistības pret iznomātāju.
11. Ja Noteikumos noteiktajos gadījumos tiek rīkota atkārtota izsole un pieteikumu par dalību izsolē iesniedz pretendents, kurš savu pieteikumu jau bija iesniedzis uz izsoli, tad šis pretendents iesniedz jaunu pieteikumu atbilstoši Noteikumu nosacījumiem.
12. **Pretendentu pieteikumu izvērtēšanas kārtība**
13. Komisija slēgtā sēdē (nepieciešamības gadījumā, ņemot vērā epidemioloģisko situāciju valstī, tiešsaistes saziņas sistēmā MS Teams) bez Pretendentu piedalīšanās izvērtē Pretendentu pieteikumu atbilstību noteikumos un normatīvajos aktos noteiktajām prasībām.
14. Komisija lēmumu par Pretendenta iekļaušanu vai neiekļaušanu izsoles dalībnieku reģistrā nosūa uz Pretendenta norādīto elektroniskā pasta adresi ne vēlāk kā 3 (trīs) darba dienas pirms noteiktās izsoles dienas. Ja izsole tiek rīkota attālināti MS Teams videokonferences režīmā, tad saiti uz MS Teams organizēto izsoli nosūtīta uz Pretendenta norādīto elektroniskā pasta adresi ne vēlāk kā 1 (vienu) darba dienu pirms noteiktās izsoles dienas.
15. Komisija sastāda izsoles dalībnieku reģistru, iekļaujot tajā Pretendentus, kuri atbilst Noteikumos izvirzītajām prasībām.
16. Izsoles dalībnieku reģistrā norāda vismaz šādas ziņas: dalībnieka kārtas numuru, Pretendenta nosaukumu, reģistrācijas numuru, bet ja pieteikumu dalībai izsolē ir pieteikusi fiziska persona: vārdu uzvārdu, personas kodu; kā arī pretendenta pārstāvja vārdu un uzvārdu.
17. Ja Pretendents nav izpildījis izsoles priekšnoteikumus t.sk., ja Komisija Pretendenta iesniegto Darbības aprakstu ir atzinusi par nepiemērotu, Pretendentu neiekļauj izsoles dalībnieku reģistrā.
18. Ja Pretendents atbilst Ministru kabineta 2018.gada 20.februāra noteikumu Nr. 97 “Publiskas personas mantas iznomāšanas noteikumi” 14.punktam, Komisija Pretendentu izsoles dalībnieku reģistrā neiekļauj.
19. Pieteikumu neizskata vai izslēdz no izsoles dalībnieku reģistra, ja uz Pretendentu attiecas Ministru kabineta 2018.gada 20.februāra noteikumu Nr. 97 “Publiskas personas mantas iznomāšanas noteikumi” 56.punkts.
20. Komisija ir tiesīga jebkurā laikā pārbaudīt Pretendentu sniegtās ziņas. Ja tiek atklāts, ka Pretendents ir sniedzis nepatiesas ziņas, Pretendents netiek iekļauts izsoles dalībnieku reģistrā vai Pretendents, kurš ir reģistrēts izsoles dalībnieku reģistrā, tiek no tā izslēgts, zaudējot tiesības piedalīties izsolē. Šādā gadījumā netiek atmaksāta Pretendenta iemaksātā drošības nauda. Komisijas lēmums par Pretendenta izslēgšanu no izsoles dalībnieku reģistra, tiek nosūtīts uz Pretendenta norādīto elektroniskā pasta adresi.
21. Ziņas par saņemtajiem Pretendentu pieteikumiem, kā arī par izsoles dalībnieku reģistrā reģistrētajiem izsoles dalībniekiem, netiek izpaustas līdz izsoles sākumam.
22. **Nomas objekta nosacītā nomas maksa**
23. Saskaņā ar sertificēta nekustamā īpašuma vērtētāja Ivara Šapkina 2021.gada 15.decembrī noteikto tirgus nomas maksas novērtējumu izsoles nosacītā nomas maksa Nomas objektam uz pirmo izsoli ir noteikta EUR 5600,00 *(pieci tūkstoši seši simti eiro un 00 centi)* mēnesī bez pievienotās vērtības nodokļa, komunālajiem maksājumiem un apsaimniekošanas izdevumiem, t.i.:
    1. ražošanas ēkas jaunbūves nosacītā nomas maksa EUR 5100,00 mēnesī;
    2. ārējo inženiertīklu pievadu nosacītā nomas maksa EUR 500,00 mēnesī.
24. Izsoles solis ir EUR 500,00 *(pieci simti eiro un 00 centi).*
25. Noma ir ar pievienotās vērtības nodokli apliekams darījums.
26. **Izsoles norise, rezultātu paziņošana, ja izsole notiek klātienē**
27. Izsole notiek sēdē, kurā piedalās Komisija un Pretendenti, kuri iekļauti izsoles dalībnieku reģistrā (turpmāk – Izsoles dalībnieki) vai to pilnvarotās personas.
28. Izsoli vada un kārtību izsoles laikā nodrošina Komisijas priekšsēdētājs, bet viņa prombūtnes laikā Komisijas priekšsēdētāja vietnieks.
29. Izsoles gaitu protokolē Komisijas sekretārs.
30. Izsoles dalībnieki vai to pilnvarotās personas pirms izsoles sākuma ar parakstu apliecina, ka ir iepazinušies ar izsoles noteikumiem.
31. Izsoles dalībnieki vai to pilnvarotās personas izsoles telpā pirms izsoles sākuma uzrāda personu apliecinošu dokumentu un viņiem izsniedz dalībnieka numuru, kas atbilst izsoles dalībnieku sarakstā norādītajam kārtas numuram.
32. Ja Izsoles dalībnieks vai viņa pilnvarotā persona nevar uzrādīt personu apliecinošu dokumentu, tiek uzskatīts, ka Izsoles dalībnieks uz izsoli nav ieradies. Šādā gadījumā Pretendentam netiek atmaksāta drošības nauda.
33. Izsoles vadītājs pārliecinās par izsoles dalībnieku reģistrā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tas tiek ierakstīts izsoles protokolā, un par to izdara attiecīgu atzīmi izsoles dalībnieku reģistrā.
34. Pilnvaroto personu darbības izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
35. Izsoles vadītājs atklāj izsoli, raksturo Nomas objektu, paziņo Nomas objekta nosacītās nomas maksas sākotnējo maksas apmēru, izsoles soli, par kādu nomas maksu var pārsolīt, sniedz atbildes uz Izsoles dalībnieku jautājumiem, ja tādi ir.
36. Uzsākot izsoli, izsoles vadītājs jautā, vai kāds nevēlas pārsolīt noteikto Nomas objekta nosacītās nomas maksas sākotnējo maksu. Katru pārsolījumu atzīmē izsoles protokolā, norādot Izsoles dalībnieku, tā numuru.
37. Ja uz izsoli ir ieradies tikai viens izsoles dalībnieks, par nosolītāju ir atzīstams vienīgais izsoles dalībnieks, kurš Nomas objekta nomu iegūst par Nomas objekta sākotnējo nosacīto nomas maksu.
38. Izsoles dalībnieki solīšanas procesā paceļ savu dalībnieka numuru. Solīšana notiek pa vienam izsoles solim.
39. Izsoles vadītājs atkārto solītāja dalībnieka numuru un piedāvāto nomas maksu. Ja neviens no Izsoles dalībniekiem augstāku nomas maksu nepiedāvā, izsoles vadītājs trīs reizes atkārto pēdējo piedāvāto augstāko nomas maksu un fiksē to ar āmura piesitienu un pēc tam pārsolījumus vairs nepieņem. Āmura piesitiens noslēdz nomas tiesību iegūšanu.
40. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.
41. Izsoles dalībnieku reģistrā ieraksta solītāja vārdu un uzvārdu, Pretendenta nosaukumu, kuru solītājs pārstāv, solītāja pēdējo nosolīto nomas maksu.
42. Izsoles dalībnieks ar parakstu izsoles dalībnieku reģistrā apstiprina savu pēdējo solīto nomas maksu. Ja Izsoles dalībnieks atsakās parakstīties, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu.
43. Izsoles beigās Izsoles vadītājs paziņo, ka izsole pabeigta un nosauc visaugstāko nosolīto nomas maksu un Izsoles dalībnieku, kurš nosolījis augstāko nomas maksu (turpmāk – Nosolītājs).
44. **Izsoles norise, rezultātu paziņošana, ja izsole notiek attālināti MS Teams videokonferences režīmā**
45. Izsole notiek sēdē, kurā piedalās Komisija un Pretendenti, kuri iekļauti izsoles dalībnieku reģistrā (turpmāk – Izsoles dalībnieki) vai to pilnvarotās personas, pieslēdzoties MS Teams organizētajai izsolei norādītajā sākuma laikā. MS Teams organizētajai izsolei videokonferences režīmā jāpieslēdzas ar video zvana iespēju un ieslēgtām kamerām.
46. Izsoli vada un kārtību izsoles laikā nodrošina Komisijas priekšsēdētājs, bet viņa prombūtnes laikā Komisijas priekšsēdētāja vietnieks.
47. Izsoles gaitu protokolē un veic videokonferences ierakstu Komisijas sekretārs.
48. Izsoles dalībnieki vai to pilnvarotās personas pirms tiks atklāta izsole, izmantojot MS Teams organizētās izsoles video zvana iespējas, apliecinās savu identitāti, kamerā uzrādot personas apliecinošo dokumentu un viņiem paziņos dalībnieka numuru, kas atbilst izsoles dalībnieku sarakstā norādītajam kārtas numuram.
49. Ja Izsoles dalībnieks vai viņa pilnvarotā persona nevar uzrādīt personu apliecinošu dokumentu, tiek uzskatīts, ka Izsoles dalībnieks uz izsoli nav ieradies. Šādā gadījumā Pretendentam netiek atmaksāta drošības nauda.
50. Izsoles vadītājs pārliecinās par izsoles dalībnieku reģistrā iekļauto personu pieslēgšanos MS Teams organizētajai izsolei videokonferences režīmā. Ja izsoles vadītājs konstatē, ka kāds no izsoles dalībniekiem nav pieslēdzies MS Teams organizētajai izsolei videokonferences režīmā, tas tiek ierakstīts izsoles protokolā, un par to izdara attiecīgu atzīmi izsoles dalībnieku reģistrā.
51. Pilnvaroto personu darbības izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles dalībnieka pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
52. Izsoles vadītājs atklāj izsoli, raksturo Nomas objektu, paziņo Nomas objekta mēneša nomas maksas sākotnējo maksas apmēru, izsoles soli, par kādu mēneša nomas maksu var pārsolīt, sniedz atbildes uz Izsoles dalībnieku jautājumiem, ja tādi ir.
53. Uzsākot izsoli, izsoles vadītājs jautā, vai kāds nevēlas pārsolīt noteikto Nomas objekta mēneša nomas maksas sākotnējo maksu. Katru pārsolījumu atzīmē izsoles protokolā, norādot Izsoles dalībnieku, tā numuru.
54. Ja MS Teams organizētajai izsolei ir pieslēdzies tikai viens izsoles dalībnieks, par nosolītāju ir atzīstams vienīgais izsoles dalībnieks, kurš Nomas objekta nomu iegūst par Nomas objekta sākotnējo mēneša nomas maksu.
55. Izsoles dalībnieki solīšanas procesā nosauc savu dalībnieka numuru un solīto summu. Solīšana notiek pa vienam izsoles solim.
56. Izsoles vadītājs atkārto solītāja dalībnieka numuru un piedāvāto mēneša nomas maksu. Ja neviens no Izsoles dalībniekiem augstāku mēneša nomas maksu nepiedāvā, izsoles vadītājs trīs reizes atkārto pēdējo piedāvāto augstāko mēneša nomas maksu un fiksē to ar āmura piesitienu un pēc tam pārsolījumus vairs nepieņem. Piedalīties solīšanā var līdz āmura trešajam piesitienam. Trešais āmura piesitiens noslēdz nomas tiesību iegūšanu.
57. Ja vairāki solītāji reizē sola vienādu mēneša nomas maksu un neviens to nepārsola, tad priekšroka dodama solītājam, kas Izsoles dalībnieku reģistrā reģistrēts ar mazāku kārtas numuru.
58. Izsoles dalībnieku reģistrā ieraksta solītāja vārdu un uzvārdu, Pretendenta nosaukumu, kuru solītājs pārstāv, solītāja pēdējo nosolīto gada nomas maksu.
59. Izsoles vadītājs noskaidro Izsoles dalībnieku iespējas izsoles laikā elektroniski parakstīt Izsoles dalībnieku reģistru, tādējādi apstiprinot savu pēdējo solīto mēneša nomas maksu. Ja kādam no Izsoles dalībniekiem nav iespējas elektroniski parakstīt Izsoles dalībnieku reģistru, tad izsoles dalībnieku reģistrs tiek parakstīts trīs darba dienu laikā pašvaldības ēkā Rīgas iela 150A, Jēkabpilī, Jēkabpils novadā vienojoties par parakstīšanas laiku.
60. Ja Izsoles dalībnieks atsakās parakstīties izsoles dalībnieku reģistrā 91.punktā noteiktajos laikos par pēdējo savu nosolīto mēneša maksu, par to tiek izdarīta atzīme izsoles dalībnieku reģistrā, un šādā gadījumā viņam neatmaksā drošības naudu. Šādā gadījumā Nomas objekta tiesības iegūst nākamais Izsoles dalībnieks, kurš ir solījis nākamo augstāko mēneša nomas maksu.
61. Izsoles beigās Izsoles vadītājs paziņo, ka izsole pabeigta un nosauc visaugstāko nosolīto mēneša nomas maksu un Izsoles dalībnieku, kurš nosolījis augstāko mēneša nomas maksu (turpmāk – Nosolītājs).
62. **Izsoles rezultātu apstiprināšana**
63. Izsoles rezultātus apstiprina Jēkabpils novada dome. Izsoles rezultāti tiek publicēti Jēkabpils novada pašvaldības mājas lapā [www.jekabpils.lv](http://www.jekabpils.lv).
64. Izsolāmo nomas tiesību Nosolītājs iegūst tiesības slēgt Nomas līgumu ar Iznomātāju pēc Jēkabpils novada domes lēmuma pieņemšanas par izsoles rezultātu apstiprināšanu.
65. Jēkabpils novada pašvaldības Teritorijas plānošanas un īpašumu pārvaldīšanas nodaļas darbinieks, pēc izsoles rezultātu apstiprināšanas Nosolītājam nosūta Nomas līguma projektu parakstīšanai.
66. **Nomas līguma noslēgšanas kārtība**
67. Nosolītājs 10 (desmit) darba dienu laikā no nomas līguma projekta nosūtīšanas dienas paraksta nomas līgumu vai rakstiski paziņo par atteikumu slēgt nomas līgumu.
68. Ja Nosolītājs neparaksta nomas līgumu noteiktajā termiņā, ir uzskatāms, ka Nosolītājs ir atteicies no nomas līguma slēgšanas. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.
69. Gadījumā, ja Nosolītājs no nomas līguma slēgšanas atsakās, tad pēdējais pārsolītais Izsoles dalībnieks stājas Nosolītāja vietā un attiecīgi tam tiek piedāvāts slēgt nomas līgumu. Šo principu piemēro attiecībā uz katru nākamo pārsolīto izsoles dalībnieku, ja par Nosolītāju atzītais neveic šajā nodaļā minētos pienākumus.
70. Izsoles dalībnieks, kurš piedāvājis nākamo augstāko nomas maksu un kurš stājies Nosolītāja vietā 10 (desmit) darba dienu laikā no nomas līguma projekta nosūtīšanas dienas paraksta nomas līgumu vai rakstiski paziņo par atteikumu slēgt nomas līgumu. Ja Izsoles dalībnieks, kurš piedāvājis nākamo augstāko nomas maksu un kurš stājies Nosolītāja vietā neparaksta nomas līgumu noteiktajā termiņā, ir uzskatāms, ka tas ir atteicies no nomas līguma slēgšanas. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.
71. Šīs nodaļas noteiktās darbības atkārto ar katru nākamo pārsolītāju, līdz tiek noslēgts nomas līgums.
72. Nosolītājs Nomas objekta nodošanas – pieņemšanas aktu paraksta nomas līgumā noteiktajā kārtībā.
73. Neatmaksātā drošības nauda tiek ieskaitīta Jēkabpils novada pašvaldības budžetā.
74. **Nenotikusi izsole, spēkā neesoša izsole un atkārtota izsole**
75. Izsole atzīstama par nenotikušu:
    1. ja izsoles dalībnieku reģistrā nav iekļauts vai uz izsoli nav ieradies neviens izsoles dalībnieks;
    2. ja izsolē piesakās vairāki Pretendenti un neviens Pretendents nepārsola izsoles sākumcenu;
    3. ja neviens no izsoles dalībniekiem, kuri ieguvuši tiesības slēgt nomas līgumu, atbilstoši noteiktajai kārtībai neparaksta nomas līgumu.
76. Izsole tiek atzīta par spēkā neesošu un tiek rīkota atkārtota izsole:
    1. ja izsole tikusi izziņota, neievērojot izsoles noteikumus;
    2. ja tiek atzīts, ka kāda dalībnieka piedalīšanās izsolē noraidīta nepamatoti vai neatbilstoši noraidīts kāds pārsolījums;
    3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
    4. ja izsolāmo mantu iegūst persona, kurai nav bijušas tiesības piedalīties izsolē;
    5. ja izsole notikusi citā vietā un laikā, nekā norādīts sludinājumā.
77. Atkārtota izsole tiek rīkota Noteikumu noteiktajā kārtībā.

1. **Izsoles komisijas tiesības un pienākumi**
2. Komisija ir atbildīga par izsoles norisi un ar to saistīto lēmumu pieņemšanu.
3. Komisijas darbu vada tās priekšsēdētājs, bet viņa prombūtnes laikā komisijas priekšsēdētāja vietnieks.
4. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes, nodrošina izsoles norisi atbilstoši normatīvo aktu prasībām.
5. Izsoles norises dokumentēšanu un, attālinātas izsoles gadījumā, MS Teams videokonferences ierakstīšanu nodrošina Komisijas sekretārs. Komisijas sekretārs ir komisijas loceklis.
6. Komisijai ir šādi pienākumi:
   1. nodrošināt izsoles norisi;
   2. nodrošināt izsoles dokumentu sagatavošanu, izsoles gaitas protokolēšanu un, attālinātas izsoles gadījumā, MS Teams videokonferences ierakstīšanu;
   3. izvērtēt Pretendentu iesniegtos pieteikumus saskaņā ar normatīvo aktu un noteikumu prasībām;
   4. sniegt atbildes uz jautājumiem par izsoli;
   5. nodrošināt normatīvajos aktos noteiktās informācijas publicēšanu;
   6. veikt citas darbības, kas noteiktas normatīvajos aktos.
7. Pirms Pretendentu vērtēšanas Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā, vai ka viņi ir saistīti ar tiem.
8. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.
9. Komisija pieņem lēmumus ar vienkāršu klātesošo balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
10. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli var fiksēt sēdes protokolā un viņš šādā gadījumā nav atbildīgs par Komisijas pieņemto lēmumu.
11. Izsoles noslēguma protokolā norāda vismaz šādu informāciju:
    1. Iznomātāja rekvizīti, izsoles veids, nomas tiesību priekšmets;
    2. datums, kad publicēts sludinājums par izsoli;
    3. izsoles Komisijas sastāvs un tās izveidošanas pamatojums;
    4. pretendentiem izvirzītās prasības;
    5. izsoles sākumcena;
    6. pieteikumu iesniegšanas termiņš un mutiskās izsoles vieta, datums un laiks;
    7. pieteikumus iesniegušo pretendentu vārds, uzvārds vai nosaukums, un citi šo personu identificējošie dati;
    8. solīšanas gaitu;
    9. tā Pretendenta nosaukums, ar kuru nolemts slēgt nomas līgumu, nomas maksas apmērs un līguma darbības termiņš;
    10. pamatojums lēmumam par Pretendenta izslēgšanu no dalības izsolē;
    11. lēmuma pamatojums, ja iznomātājs pieņēmis lēmumu pārtraukt izsoli;
    12. cita informācija, kas noteikta šajos noteikumos, normatīvajos aktos.
12. Komisija nodrošina, ka izsoles noslēguma protokols ir pieejams pretendentiem 3 (trīs) darba dienu laikā no Jēkabpils novada domes lēmuma pieņemšanas par izsoles rezultātu apstiprināšanu.
13. Izsoles noslēguma protokola neatņemama sastāvdaļa ir MS Teams videokonferences ieraksts, ja izsole ir notikusi attālināti izmantojot MS Teams videokonferences režīmu.
14. **Sūdzību izskatīšana**
15. Sūdzības par izsoles norisi, tajā skaitā par Komisijas rīcību izskata Jēkabpils novada domes priekšsēdētājs, bet viņa prombūtnes laikā priekšsēdētāja vietnieks.

Pielikums: 1. Nomas objekta raksturojums uz \_\_\_ lp.

2. Nomas līgums uz \_\_\_\_ lp.

3. Pieteikums dalībai mutiskā izsolē uz \_\_\_\_lp.

4. Informācija, kas jānorāda plānotās darbības aprakstā uz \_\_\_.lp.

5. Nomas objekta atļautā izmantošana uz \_\_\_\_lp.

Jēkabpils novada domes priekšsēdētājs R.Ragainis